 Ilé Là Ńwò Ká Tó Sọmọ Lórúkọ  Orúkọ Ẹni Ni Ìfihàn Ẹni: One Considers The Circumstances Of The Home Before Naming A Child  Your Name Is Your Identity : Ọpọlọpọ ọmọ Yorùbá ti bẹrẹ si tijú lati jẹ orúkọ ti òbí fi èdè Yorùbá sọ wọn.  Èyi tó bá tún gba lati jẹ orúkọ Yorùbá á tún bã jẹ ni kikọ tàbi ni pipè.  Èwo ni ká kọ Bayọ ni Bayor, Fẹmi ni Phemmy, Tọlani ni Thorlani  kilo njẹ bẹ?  Nigbati ẹni to ni orúkọ bá nbajẹ bawo ni àjòji ṣe lè pe orúkọ na dada? Lẹhin ọdún pipẹ itumọ orúkọ ti wọn ba jẹ yi a sọnù.Ẹni ti kò bámọ itàn ara rẹ, wọn á pe lorúkọ ti ki ṣe tirẹ, á si dáhùn.  Á gbọ ti igbà òwò burúkú Òwò Ẹrú, ti ilú tó lágbára ra àwọn enia bi ẹni ra ohun ini. Ni àsikò yi, bi wọn bà kó enia lẹrú, olówó rẹ á fun lórúkọ nitori ko ma ba ranti ibi ti ó ti ḿbọ.  Eleyi jẹ ki ó ṣòro fún ẹrú lati mọ ibi ti wọn ti wa lẹhin ti òwò ẹrú pari.  Ohun ribiribi ti ẹrú ṣe, kò hàn si àwọn ti ó kù ni ilẹ aláwọ-dúdú pé dúdú ti wọn kó lẹrú ló ṣẽ, nitori orúkọ ti ó yi padà.Òwe Yorùbá ni Ilé làńwò kátó sọmọ lórúkọ. Ó ṣeni lãnu pé ọpọlọpọ ọmọ Yorùbá kò mọ iyi orúkọ wọn, nitori eyi fúnra wọn ni wọn pa orúkọ wọn da si orúkọ ti wọn kò mọ itumọ rẹ.Ẹ jọwọ, ẹ maṣe jẹki ẹyà àti èdè Yorùbá parẹ. Orúkọ ẹni ni ifihàn ẹni, ao ni parẹ máyé o Àṣẹ 